 ACORD DE ASOCIERE  
privind infiintarea, in conformitate cu legea 196/2018, a asociaţiei de proprietari din Comuna Domnesti, sat Domnesti
str. Rondului, nr. 1-43, Jud. Ilfov 
1. Asocierea 
1.1. Prin prezentul acord de asociere, noi, proprietarii de locuinte din condominiul situat în comuna Domnesti, sat. Domnesti, str. Rondului, nr. 1-43, judeţul Ilfov, am hotărât să ne asociem în asociaţie de proprietari. 

1.2. Asocierea a fost determinată de existenţa proprietăţii comune, indivizibil legată de proprietăţile individuale pe care le deţinem în cadrul condominiului. Asociaţia de proprietari constituie forma de asociere autonomă, de organizare şi de reprezentare a intereselor comune a majorităţii proprietarilor unui condominiu, cu personalitate juridică, fără scop patrimonial, înfiinţată în condiţiile prevăzute de lege. 

2. Descrierea proprietăţii 
2.1. Condominiul are următoarele caracteristici: 

a) Ansamblu rezidential
- fara spatii comerciale
b) regim de înalţime: 

- Parter + 1 etaj
c) structura în funcţie de destinaţia proprietăţii: 

- un numar de 43 case, cu o suprafaţă utilă totală de 4757.83 mp, destinate locuirii, din care: 

· cu 4 camere: 43 (nr.) 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 41, 43, T19, T19A; 
d) structura clădirilor: 

- diafragme din beton armat, integral prefabricate, cu pereţi interiori neportanţi, stâlpi şi grinzi, precum şi cadre; 

- diafragme din beton armat sau înlocuitori, planşee din beton armat sau din lemn şi altele asemenea, cu acoperiş tip terasă; 

e) clădirile au fost date în folosinţă în anii 2018-2020 şi nu sunt incluse în lista monumentelor istorice;

f) clădirile sunt legate la reţelele de utilităţi (apa rece, canalizare, telefonie, electricitate şi altele asemenea) comunale, cu centrale termice individuale. 

2.2. Proprietatea, în cadrul asociaţiei de proprietari, este reprezentată prin proprietatea individuală şi proprietatea comună. 

2.3. Proprietatea individuală (casa sau spaţiul cu altă destinaţie decât cea de locuinţă) aparţine exclusiv proprietarului şi este un bun al său, asupra căruia poate decide în deplină libertate. 

Sunt considerate că fac parte din proprietatea individuală şi dependinţele situate la acelaşi nivel sau la niveluri diferite, nelegate structural de casa sau de spaţiul respectiv, dar făcând parte din acesta. Proprietarii asupra unei case sau spaţiu cu altă destinaţie decât cea de locuinţă îi corespunde şi o cotă-parte proporţională din proprietatea comună, alocată conform cotelor înscrise în anexa la prezentul acord de asociere, preluate potrivit actului de proprietate. În cazul în care cotele- părţi nu au fost înscrise în actul de proprietate acestea vor fi recalculate pentru fiecare casa, corespunzător cu raportul dintre suprafaţa locativă a fiecarei case şi totalul suprafeţelor locative ale tuturor caselor din condominiu. Prin proprietate individuală, în sensul prezentului acord de asociere, se înţelege şi proprietatea aparţinând unei singure persoane, în indiviziune cu cotele stabilite sau în devălmăşie, ca bunuri comune ale soţilor. 

2.4. Proprietatea comună include toate părţile din condominiu care nu sunt părţi dintr-o casa sau spaţiu cu altă destinaţie decât cea de locuinţă. Toate aceste părţi formează obiecte ale coproprietăţii forţate, adică ale stării de indiviziune forţată şi perpetuă, destinate a fi utilizate în comun de proprietari. 

Proprietatea comună include urmatoarele: 

♦ terenul cu destinatie drum de acces, identificat cu numar cadastral 114376, in suprafata totala de 2780 mp; 

♦ instalatiile de apa, electricitate;
♦ instalaţiile telefonice; 

♦ instalaţiile de la punctul de branşament sau de racordare la reţeaua stradală (exclusiv acesta) şi până la punctul de racord la instalaţia interioară a apartamentului sau spaţiului cu altă 
♦ portile de acces in complex si mecanismele electrice de actionarea ale acestora
♦ .................................................

2.5. Fiecare casa sau spaţiu cu altă destinaţie decât cea de locuinţă, împreună cu cota-parte indiviză a sa din proprietatea comună, reprezintă o parcelă individuală de proprietate imobiliară şi formează o unitate care poate fi înstrăinată sau transferată în orice mod numai ca un tot. 

2.6. Fiecare dintre aceste proprietăţi imobiliare poate fi folosită, ipotecată sau înstrăinată în deplină libertate de către proprietarul/proprietarii acesteia, ţinându-se seama de condiţia menţionată mai sus şi de legile şi reglementările în vigoare. 

3. Înregistrarea proprietăţii 
3.1. Proprietăţile imobiliare sunt în numar de 43 în totalitate, înscrise în cartea funciară ori, după caz, în registrul de transcripţiuni şi înscripţiuni de la biroul de carte funciară de pe lângă judecătoria în a cărei circumscripţie este situat imobilul. 

3.2. În cadrul condominiului, un număr de 43 proprietăţi imobiliare sunt proprietate a persoanelor fizice sau juridice de drept privat. 

3.3. Pentru fiecare proprietate imobiliară, la fiecare transfer de proprietate ulterior se vor face consemnările necesare în cartea funciară, prin grija proprietarului/proprietarilor acesteia. 

3.4. În momentul dobândirii unei case sau a unui spaţiu cu altă destinaţie decât cea de locuinţă, fiecare proprietar poate deveni membru al asociaţiei de proprietari. 

3.5. Fiecare proprietar va rămâne membru al asociaţiei de proprietari până la pierderea calităţii de proprietar în cadrul condominiului. 

4. Restricţii privind folosinţa şi construcţiile 
4.1. Fiecare proprietar, indiferent dacă face parte sau nu din prezenta asociaţie de proprietari, are dreptul de a folosi proprietatea comună, în condiţiile stabilite de lege, de regulamente ale autorităţilor în drept, dar nici un proprietar nu poate folosi această proprietate astfel încât să lezeze drepturile sau interesele oricărui alt proprietar al acesteia, inclusiv cele stabilite prin prezentul acord de asociere şi prin statutul asociaţiei de proprietari. 

4.2. Proprietatea comună, definită la pct. 2.4., se află în grija tuturor proprietarilor, care participă, proporţional, cu cota-parte indiviză de proprietate la întreţinerea şi repararea ei. 

4.3. Chiriaşii din proprietăţile imobiliare individuale, aferente condominiului, nu pot participa la managementul acestora sau la adoptarea de decizii ale asociaţiei de proprietari, ci trebuie să se supună regulilor adoptate de asociaţia de proprietari, în masura în care acestea se aplică tuturor ocupanţilor clădirii.

4.4. Proprietarul unei case sau spaţiu cu altă destinaţie decât cea de locuinţă îl poate folosi conform destinaţiei: pentru sine, pentru familia sa, pentru chiriaşi sau pentru musafiri. 

Proprietarul unui apartament sau spaţiu cu altă destinaţie decât cea de locuinţă are dreptul de a-l închiria, cu condiţia ca respectivul chiriaş să accepte folosirea acestuia în condiţiile prevazute în prezentul acord de asociere sau respectând orice reguli ori regulamente ale asociaţiei de proprietari. 

4.5. Proprietarul unei case sau spaţiu cu altă destinaţie decât cea de locuinţă este obligat să menţină casa sau spaţiul respectiv în bună stare şi este răspunzator de daunele provocate partilor comune din cauza neîndeplinirii acestei obligaţii. 

4.6. Orice instalaţie suplimentară faţă de cele cuprinse în cartea tehnică a construcţiei pe proprietatea comună, în favoarea unuia sau a mai multor proprietari se poate realiza numai cu acordul asociaţiei de proprietari şi după obţinerea aprobărilor legale. 

4.7. Orice tip de publicitate în/pe proprietatea comună se poate face numai cu acordul adunării generale a asociaţiei de proprietari. Ocupanţii caselor şi ai spaţiilor cu altă destinaţie decât cea de locuinţă trebuie să se abţină de la acţiunile care duc la tulburarea liniştii locatarilor între orele 22,00 - 8,00, prin producerea de zgomote, larmă sau prin folosirea oricărui aparat, obiect ori instrument muzical la intensitate mare. 

Proprietarii care deţin animale în casa sau în spaţiul cu altă destinaţie decât cea de locuinţă nu pot lăsa în libertate ori fară supraveghere animalele care pot prezenta pericol pentru persoane sau bunuri. 
5. Administrare, sancţiuni şi reguli interne 
5.1. Asociaţia de proprietari va răspunde de administrarea şi de funcţionarea condominiului şi de întreţinerea, repararea, renovarea şi îmbunătăţirea proprietăţii comune. Repartizarea cheltuielilor asociaţiei de proprietari se face în conformitate cu prevederile legale sau, după caz, în conformitate cu opţiunile asociaţiei de proprietari, acolo unde legea permite acest lucru.
5.2. Nici un proprietar de casa sau de spaţiu cu altă destinaţie decât cea de locuinţă nu va fi exceptat de obligaţia de a contribui la plata cheltuielilor comune, ca urmare a renunţării la folosirea unei părţi din proprietatea comună, a abandonării casei sau a spaţiului cu altă destinaţie decât cea de locuinţă ori în alte situaţii. 

5.3. Administrarea condominiului se va face în conformitate cu prevederile legislaţiei în vigoare, ale prezentului acord de asociere şi ale statutului asociaţiei de proprietari, precum şi cu regulile şi regulamentele care se vor adopta prin hotărâre de către adunarea generală a asociaţiei de proprietari. 

5.4. Fiecare proprietar, chiriaş sau ocupant al unei case ori spaţiu cu altă destinaţie decât cea de locuinţă se va conforma regulilor prezentului acord de asociere, regulilor şi regulamentelor asociaţiei de proprietari, precum şi hotărârilor şi rezoluţiilor adoptate legal de către asociaţia de proprietari. 

Nerespectarea acestor prevederi, hotărâri şi rezoluţii va constitui temeiul acţiunii în justiţie a asociaţiei de proprietari împotriva celor în cauză, pentru recuperarea daunelor sau în vederea obligării la conformare. În cazul în care un chiriaş sau alt ocupant al casei ori spaţiului cu altă destinaţie decât cea de locuinţă nu respectă reglementările menţionate, asociaţia de proprietari îl poate chema în judecată pe chiriaşul/ocupantul sau pe proprietarul respectivei case ori al spaţiului cu altă destinaţie decât cea de locuinţă sau pe ambii, după cum hotărăşte asociaţia de proprietari. 

5.5. Dacă o hotărâre a adunării generale a asociaţiei de proprietari sau prevederile prezentului acord de asociere conduc la lezarea intereselor unei minorităţi a proprietarilor, orice proprietar poate intenta acţiune în justiţie împotriva asociaţiei de proprietari, pentru invalidarea hotărârii sau a prevederii respective. 

Preşedintele asociaţiei va reprezenta asociaţia de proprietari în relaţiile cu terţii, inclusiv în acţiunile iniţiate de asociaţie împotriva unui proprietar care nu şi-a îndeplinit obligaţiile faţă de asociaţie sau în procesele iniţiate de un proprietar care contestă o hotărâre a adunării generale a proprietarilor. 

6. Revocarea sau amendarea acordului de asociere 
6.1 Pentru modificarea sau completarea statutului ori a acordului de asociere, in cadrul adunarii generale a asociatiei de proprietari este necesar acordul a cel putin jumatate plus unu din numarul proprietarilor din condominiu. 
7. Dispoziţii finale 
7.1 Eventualele litigii dintre asociaţie şi alte persone fizice sau juridice, sunt de competenţa instanţelor judecătoreşti sau de arbitraj, iar litigiile dintre asociaţi se vor rezolva, pe cât posibil, pe cale amiabilă sau, în caz contrar, prin hotărâre judecătorească. 

7.2 Pentru problemele neprecizate în prezentul acord de asociere, se vor aplica prevederile Legii nr. 196/2018 privind înfiinţarea, organizarea şi funcţionarea asociaţiilor de proprietari, precum şi prevederile altor legi şi acte normative apărute ulterior datei semnării prezentului acord. 

8. Semnarea acordului de asociere 
Acordul fiecărui proprietar se consemnează prin semnătură individuală a titularului sau a reprezentantului legal al acestuia, în procesul verbal din anexa nr.1.

